ΑΝΑΘΕΩΡΗΣΗ ΤΩΝ ΠΡΟΟΠΤΙΚΩΝ ΤΗΣ ΚΟΙΝΟΤΙΚΗΣ ΑΓΟΡΑΣ ΑΝΘΡΑΚΑ ΓΙΑ ΤΟ 1983

ΠΕΡΙΕΧΟΜΕΝΑ

Σελίδα

Εισαγωγή // 4

Ι. Περίληψη // 4

ΙΙ. Γενική οικονομική κατάσταση και προοπτικές // 4

2. Προοπτικές για το 1983 // 4

ΙΙΙ. Ζήτηση του άνθρακα κατά τομέα // 5

1. Βιομηχανία σιδήρου και χάλυβα // 5

2. Σταθμοί ηλεκτροπαραγωγής // 5

3-4. λλοι τομείς // 5

ΙV. Κοινοτική παραγωγή άνθρακα // 5

1. Στατιστική παραγωγής // 5

3. Εξέλιξη της παραγωγικής ικανότητας // 5

V. Τιμή του άνθρακα // 6

1. Εξέλιξη των τιμών τιμολογίου του κοινοτικού άνθρακα // 6

2. Εξέλιξη των τιμών του εισαγομένου άνθρακα // 6

α) νθρακας οπτανθρακοποίησης // 6

β) νθρακας ατμοπαραγωγής // 6

γ) Συγκριτική εξέλιξη των τιμών του εισαγομένου άνθρακα οπτανθρακοποίησης και άνθρακα ατμοπαραγωγής // 7

VI. Οπτάνθρακας // 7

2. Παραγωγή οπτάνθρακα και εφοδιασμός των εγκαταστάσεων οπτάνθρακα με άνθρακα // 7

VII. Εμπορία άνθρακα και οπτάνθρακα // 7

1. Ενδοκοινοτικές συναλλαγές // 7

2. Εμπόριο με τρίτες χώρες // 7

VIII. Αποθέματα λιθάνθρακα και οπτάνθρακα

ΚΑΤΑΛΟΓΟΣ ΤΩΝ ΠΙΝΑΚΩΝ

Πίνακας 2 Ακαθάριστο εγχώριο προϊόν σε πραγματικές τιμές // 8

Πίνακας 19 Α Τιμές τιμολογίου, εκτός φόρου, με παραλαβή από το φρέαρ κοινοτικών ανθράκων την 1η Ιουλίου 1982, 15η Ιανουαρίου 1983 και 1η Ιουλίου 1983 (σε εθνικό νόμισμα) // 9

Πίνακας 19 Β Τιμές τιμολογίου, εκτός φόρου, με παραλαβή από το φρέαρ κοινοτικών ανθράκων την 1η Ιουλίου 1982, 15η Ιανουαρίου 1983 και 1η Ιουλίου 1983 (σε δολάρια ΗΠΑ) // 10

Πίνακας 26 Εισαγωγές από τρίτες χώρες // 11

Πίνακας 31 Α Ισολογισμός λιθάνθρακα 1982 (Πόροι και παραδόσεις) // 12

Πίνακας 31 Β Ισολογισμός λιθάνθρακα 1983 (αναθεωρημένος) (Πόροι και παραδόσεις) // 13

Πίνακας 32 Α Ισολογισμός οπτάνθρακα 1982 // 14

Πίνακας 32 Β Ισολογισμός οπτάνθρακα 1983 (αναθεωρημένος) (Πόροι και παραδόσεις) // 15

ΕΙΣΑΓΩΓΗ

Το παρόν έγγραφο αποτελεί συνέχεια της έκθεσης για την κοινοτική αγορά άνθρακα το 1982 και τις προοπτικές της για το 1983, η οποία συντάχθηκε στις αρχές του τρέχοντος έτους (1).

(1) ΕΕ αριθ. C 147 της 6.6 1983.

Το έγγραφο εξετάζει τις προοπτικές αυτές υπό το φώς των εξελίξεων του πρώτου εξαμήνου και τις προβλέψεις για τα τέλη του τρέχοντος έτους. Τα κεφαλαία, τα τμήματα και οι πίνακες διατηρούν την ίδια αρίθμηση με αυτήν της βασικής έκθεσης. Ιδίως ενημερώθηκαν με τα τελευταία δεδομένα οι προβλεπόμενοι ισολογισμοί 1983 των πόρων και παραδόσεων για το λιθάνθρακα και τον οπτάνθρακα και μπορούν να συγκριθούν με τους ισολογισμούς του 1982, που έχουν διαμορφωθεί σύμφωνα με το ίδιο σχήμα βάσει των προσωρινών στοιχείων της Στατιστικής Υπηρεσίας.

Γενικά, στην παρακάτω ανάλυση καταβάλλεται προσπάθεια να συγκρίνονται όσο το δυνατόν περισσότερο τρεις αριθμοί: τα αποτελέσματα (προσωρινά) του 1982, η πρώτη εκτίμηση για το 1983 και ο αριθμός που διορθώθηκε κατά τη σύνταξη (Ιούλιος 1983).

Ι. ΠΕΡΙΛΗΨΗ

(Πίνακες 31 και 32)

Η ενεργειακή κατανάλωση της Κοινότητας για το σύνολο του 1983 αναμένεται να σημειώσει νέα πτώση και προβλέπεται να κυμανθεί γύρω στα 861 εκατομμύρια τόνους, δηλαδή να είναι κατά 1,6% χαμηλότερη απ’ό,τι το 1982. Η κατανάλωση στερεών καυσίμων αναμένεται να είναι ανάλογη, διατηρώντας έτσι το ποσοστό της στη συνολική κατανάλωση ενεργείας της Κοινότητας λίγο πάνω από το 24%. Όσον αφορά το λιθάνθρακα, ο εφοδιασμός της Κοινότητας αναμένεται να αποτελεστεί από παραγωγή 233 εκατομμυρίων τόνων συν 5 εκατομμύρια από ανάκτηση, και από εισαγωγές από τρίτες χώρες, ύψους 63 εκατομμυρίων τόνων, δηλαδή 301 εκατομμύρια συνολικά. Ο αριθμός αυτός είναι μικρότερος κατά 19 εκατομμύρια περίπου από αυτόν του 1982 και κατά 10 εκατομμύρια από αυτόν των πρώτων προβλέψεων που είχαν διατυπωθεί στις αρχές του έτους.

Οι ενδοκοινοτικές συναλλαγές αναμένεται να σημειώσουν συνολικά ελαφρά πτώση, περισσότερο αισθητή στον τομέα του οπτάνθρακα.

Παρά τη μείωση του εφοδιασμού, αναμένεται αύξηση των αποθεμάτων των παραγωγών μέχρις ύψους 56 εκατομμυρίων τόνων στα τέλη του 1983.

Η παγκόσμια αγορά άνθρακα εξακολουθεί να χαρακτηρίζεται από πληθωρική προσφορά. Η τάση των τιμών σε δολάρια είναι πάντοτε πτωτική, ενώ η άνοδος του δολαρίου έναντι των κοινοτικών νομισμάτων μειώνει σ’ένα βαθμό το νέο αυτό πλεονέκτημα των τιμών των εισαγωγών.

Τον Ιούνιο 1983, Η Επιτροπή υπέβαλε στο Συμβούλιο προτάσεις για μία ισόρροπη πολιτική στον τομέα των στερεών καυσίμων (1), ακολουθούμενες από πρόταση κανονισμού για κοινοτική χρηματοδοτική ενίσχυση προς όφελος των βιομηχανιών παραγωγών στερεών καυσίμων (2).

(1) COM (83) 309 τελικό.

(2) COM (83) 447 τελικό.

ΙΙ. ΓΕΝΙΚΗ ΟΙΚΟΝΟΜΙΚΗ ΚΑΤΑΣΤΑΣΗ ΚΑΙ ΠΡΟΟΠΤΙΚΕΣ (1)

(1) Περισσότερες πληροφορίες υπάρχουν στον αριθμό 6 του συμπληρώματος Α της Ευρωπαϊκής Οικονομίας, που δημοσιεύτηκε τον Ιούνιο 1983.

(Πίνακας 2)

2. Προοπτικές για το 1983

Μετά από τρία έτη ύφεσης, στις αρχές του 1983 γίνονται αντιληπτές ενδείξεις ελαφράς βελτίωσης της παραγωγής και του οικονομικού κλίματος. Στο εξωτερικό, οι προβλέψεις είναι καλύτερες λόγω της μείωσης της τιμής του πετρελαίου, της ανάκαμψης της οικονομίας στις ΗΠΑ, η οποία τώρα είναι έκδηλη, και μιάς ανοδικής τάσης του διεθνούς εμπορίου, μετά την πτώση που σημείωσε το 1982.

Ωστόσο, η βελτίωση αυτή στην Κοινότητα αναμένεται να είναι βαθμιαία και «δειλή». Η αύξηση της οικιακής κατανάλωσης θα είναι πολύ αργή, δεδομένου ότι δεν προβλέπεται αύξηση των πραγματικών εισοδημάτων. Οι κρατικές δαπάνες έχουν σε γενικές γραμμές περιοριστεί. Οι επενδύσεις θα αυξηθούν βαθμιαία στο δεύτερο εξάμηνο, εφόσον δεν αυξήθηκαν εκ νέου τα επιτόκια, προκαλώντας έτσι μια καθήλωση των επενδυτικών σχεδίων. Πιθανόν επίσης να επιταχυνθεί κάπως η επανασύσταση των αποθεμάτων. Οι εξαγωγές και εισαγωγές προβλέπεται να αυξηθούν σταθερά καθόλη τη διάρκεια του έτους, πλήν όμως το ισοζύγιο του εξωτερικού εμπορίου δεν θα συμβάλει παρά με μικρό βαθμό στην πραγματική αύξηση του ακαθάριστου εγχώριου προϊόντος.

Παρά το ότι η αύξηση της οικονομικής δραστηριότητας κατά τη διάρκεια του 1983 αναμένεται να συνεχιστεί με μέτριους ρυθμούς, η αύξηση του ενός έτους σε σχέση με το άλλο θα είναι πολύ μικρή, εν μέρει λόγω των μειώσεων της απόδοσης που πραγματοποιήθηκαν κατά το δεύτερο εξάμηνο του 1982. Το πραγματικό εγχώριο ακαθάριστο προϊόν της Κοινότητας το 1983 δεν προβλέπεται να ξεπεράσει παρά μόνο κατά 0,5% αυτό του 1982.

Οι προβλέψεις κατά χώρα περιλαμβάνονται στον πίνακα 2.

Το 1983 αναμένεται νέα πρόοδος στην καταπολέμηση του πληθωρισμού στις περισσότερες χώρες της Κοινότητας, ενώ η αύξηση του αριθμού των ανέργων προβλέπεται να συνεχιστεί. Ήδη το Μάιο 1983 το ποσοστό ανεργίας έφθασε το 10,8% με την εποχιακή διόρθωση. Η προβλεπόμενη αύξηση της παραγωγής δεν επαρκεί για τη δημιουργία νέων θέσεων εργασίας, ενώ εξακολουθεί να αυξάνεται ο αριμός των διαθέσιμων ατόμων στην αγορά εργασίας.

Σύμφωνα με τις πρώτες εκτιμήσεις για το 1984, η αύξηση της οικονομικής δραστηριότητας στην Κοινότητα θα εξακολουθήσει, ωστόσο το ποσοστό της αύξησης θα είναι πολύ μικρότερο απ’ό,τι σε ανάλογες περιόδους των προηγούμενων οικονομικών κύκλων. Για το 1984, η ακαθάριστη εγχώρια παραγωγή μπορεί να αυξηθεί μόνο κατά 1,6% έναντι του 1983.

ΙΙΙ. ΖΗΤΗΣΗ ΛΙΘΑΝΘΡΑΚΑ ΚΑΤΑ ΤΟΜΕΙΣ

1. Βιομηχανία σιδήρου και χάλυβα

Αφότου θεσπίστηκε το καθεστώς των ποσοστώσεων παραγωγής το φθινόπωρο του 1980, δεν παρατηρήθηκε καμία αύξηση της κατανάλωσης. Για το 1983, η κατανάλωση στον εν λόγω τομέα υπολογίζεται να ανέλθει σε 41,5 εκατομμύρια τόνους οπτάνθρακα, έναντι 46 εκατομμυρίων το 1982. Οι αρχικές ανάγκες σε οπτάνθρακα για τη βιομηχανία σιδήρου και χάλυβα αναπροσαρμόστηκαν προς τα κάτω κυρίως όσον αφορά τη Γαλλία και την Ιταλία. Η παραγωγή χάλυβα υπολογίζεται να φθάσει τα 102 ως 105 εκατομμύρια τόνους (έναντι 111 εκατομμυρίων του 1982).

2.Σταθμοί ηλεκτροπαραγωγής

Οι νέες εκτιμήσεις παραδόσεων στους σταθμούς ηλεκτροπαραγωγής (των ορυχείων και δημόσιους) για το 1983 κυμαίνονται γύρω στα 177 εκατομμύρια τόνους, δηλαδή 8 εκατομμύρια λιγότερο απ’ότι το 1982, και 4 εκατομμύρια λιγότερο από τις προβλέψεις των αρχών του έτους. Η μείωση αυτή είναι ιδιαίτερα αισθητή στη Γαλλία, όπου η EDF υπολογίζει να παραλάβει 12 εκατομμύρια τόνους αντί των 17 που προβλεπόταν αρχικά, ενώ οι σταθμοί ηλεκτροπαραγωγής των ορυχείων υπολογίζεται να αυξήσουν την κατανάλωσή τους μέχρι τα 8 εκατομμύρια τόνους, κυρίως σε προϊόντα χαμηλής θερμικής αξίας. Επίσης η Γερμανία περιορίζει τις προβλέψεις της κατά 2 εκατομμύρια τόνους περίπου. Στο Ηνωμένο Βασίλειο οι προβλέψεις παραδόσεων κυμαίνονται μεταξύ 78 και 88 εκατομμυρίων τόνων. Η κατάσταση αυτή οφείλεται στο μέγεθος των αποθεμάτων στους σταθμούς ηλεκτροπαραγωγής, των οποίων οι μετακινήσεις είναι δύσκολο να προβλεφθούν.

3 και 4. λλοι τομείς

Οι άλλοι τομείς κατανάλωσης, όπως οι άλλες βιομηχανίες, ο τομέας οικιακής χρήσης, τα συσσωματώματα κλπ., αναθεωρήθηκαν προς τα κάτω, σε μικρότερο όμως βαθμό. Για το σύνολο των εν λόγω τομέων, ο αριθμός που αντιπροσωπεύει τα πραγματικά μεγέθη για το 1982 (47 εκατομμύρια τόνοι συμπεριλαμβανομένων των καταναλώσεων των βιομηχανιών που παράγουν οι ίδιες ηλεκτρική ενέργεια για λογαρισμό τους) απλώς διατηρείται στα ίδια επίπεδα, αντί να αυξηθεί κατά 2 εκατομμύρια. Ένας από τους λόγους που οδήγησαν στην κατάσταση αυτή μπορεί να είναι η πρόσφατη εξέλιξη της τρέχουσας τιμής του πετρελαίου, η οποία οπωσδήποτε προκαλεί καθυστερήσεις στην εξέταση πολυάριθμων περιπτώσεων μετάβασης στον άνθρακα.

IV. ΠΑΡΑΓΩΓΗ ΑΝΘΡΑΚΑ ΤΗΣ ΚΟΙΝΟΤΗΤΑΣ

1. Στατιστικές παραγωγής

Η παραγωγή άνθρακα υπολογίζεται να μειωθεί κατά 8 περίπου εκατομμύρια τόνους σε σύγκριση με το 1982, ανερχόμενη σε 233 εκατομμύρια (ενώ η πρώτη εκτίμηση ανερχόταν σε 235). Η διαφορά των 8 εκαταμμυρίων τόνων εντοπίζεται στη Γερμανία, στις ανθρακοφόρες λεκάνες της οποίας έχουν ληφθεί διάφορα μέτρα για την προσαρμογή της παραγωγής στη ζήτηση.

Στη Γερμανία, όπως και στο Ηνωμένο Βασίλειο, ο αριθμός του προσωπικού που εργάζεται υπογείως έχει μειωθεί σημαντικά: κατά 5 000 περίπου θέσεις εργασίας στη Γερμανία και 10 000 στην Αγγλία από την αρχή του 1982.

3. Εξέλιξη της παραγωγικής ικανότητας

Στο Ηνωμένο Βασίλειο έχουν αρχίσει οι προκαταρκτικές εργασίες στην ανθρακοφόρο λεκάνη του Belvoir και εξήχθησαν οι πρώτες ποσότητες από το ορυχείο του Selby στις αρχές του θέρους του 1983.

V. ΤΙΜΗ ΤΟΥ ΑΝΘΡΑΚΑ

Λόγω της έκτασης των διακυμάνσεων των τιμών συναλλάγματος, θα μπορούσε να είναι χρήσιμος ο παρακάτω πίνακας, στον οποίο εμφαίνονται οι διακυμάνσεις του δολαρίου έναντι των κοινοτικών νομισμάτων:

>ΘΕΣΗ ΠΙΝΑΚΑ>

1. Εξέλιξη των τιμών τιμολογίου των κοινοτικών ανθράκων

(Πίνακες 19Α και 19Β)

Η βασική έκθεση ανέλυε τις αυξήσεις τιμών που έλαβαν χώρα το 1982 από τους κοινοτικούς παραγωγούς λιθάνθρακα και οπτάνθρακα.

Κατά το πρώτο εξάμηνο 1983, οι αυξήσεις τιμών περιορίστηκαν στο Βέλγιο και τη Γαλλία. Στη Γερμανία και τη Μεγάλη Βρετανία, που αποτελούν τις σημαντικότερες χώρες παραγωγής, οι τιμές παρέμειναν σταθερές. Την 1η Ιουλίου 1983, η κατάσταση συνοψίζεται ως εξής:

Βέλγιο

Αύξηση κατά 3 ως 5% των τιμών του άνθρακα οπτανθρακοποίησης και του εκπλυμένου λεπτόκοκκου άνθρακα την 1η Ιανουαρίου 1983.

Γαλλία

Οι τιμές αυξήθηκαν αφενός την 1η Ιανουαρίου και αφετέρου την 1η Απριλίου 1983. Οι αυξήσεις των τιμών του άνθρακα ανέρχονται συνολικά σε 4 ως 12% και ποικίλουν ανάλογα με τα προϊόντα. Οι τιμές του οπτάνθρακα αυξήθηκαν κατά 3 ως 10%. Οι άνθρακες οπτανθρακοποίησης και ο οπτάνθρακας υψικαμίνου δεν επηρεάστηκαν από τις αυξήσεις αυτές.

Μεγάλη Βρετανία

Από τις 3 Μαΐου μέχρι την 31η Ιουλίου 1983, πραγματοποιήθηκαν υποτιμήσεις μεταξύ 7 και 10£.

Κάτω Χώρες

Στις 15 Ιανουαρίου μειώθηκαν οι τιμές του οπτάνθρακα κατά 6 ως 9%.

2. Εξέλιξη των τιμών ανθράκων εισαγωγής

α) νθρακας οπτανθρακοποίησης

Συνεχίζεται η κάμψη της «ενδεικτικής τιμής» (1), που παρατηρείται από τις αρχές του 1982. Στο δεύτερο τρίμηνο του 1983 ανέρχεται σε 69,00 δολάρια ΗΠΑ περίπου, δηλαδή στο επίπεδο του δευτέρου τριμήνου του 1980. Σημειώνεται πτώση κατά 13,5% έναντι του τετάρτου τριμήνου του 1982, δηλαδή από 79,70 σε 68,95 δολάρια ΗΠΑ (-10,75 δολάρια ΗΠΑ). Υπενθυμίζεται ότι η υψηλότερη ενδεικτική τιμή ήταν 86,55 δολάρια στο τέταρτο τρίμηνο του 1982.

(1) Μέση τιμή cif ARA των ανθράκων οπτανθρακοποίησης που εισάγονται από τις Ηνωμένες Πολιτείες της Αμερικής και την Αυστραλία βάσει μέσο - και μακροπρόθεσμων συμβάσεων.

Η πτώση της τιμής προκαλείται κυρίως από την πτώση των τιμών cif κατά 10,00 δολάρια ΗΠΑ από το τέταρτο τρίμηνο του 1982, λόγω της μείωσης των τιμών fob. Οι επισταλίες που περιλαμβάνονται στην ενδεικτική τιμή, από 0,55 δολάρια στα τέλη του 1982, κατέληξαν στα 0,10 δολάρια κατά το δεύτερο τρίμηνο του 1983.

Η αντιστοιχία της ενδεικτικής τιμής σε εθνικά νομίσματα των χωρών παραγωγής της Κοινότητας συνοψίζεται ως εξής:

Ενδεικτική τιμή σε εθνικά νομίσματα

(ανά μετρικό τόνο)

>ΘΕΣΗ ΠΙΝΑΚΑ>

β) νθρακας ατμοπαραγωγής

Η μέση τιμή cif ARA των ανθράκων εισαγωγής για τους σταθμούς ηλεκτροπαραγωγής της Κοινότητας σημείωσε επίσης πτώση κατά το πρώτο τρίμηνο του 1983 έναντι του τετάρτου τριμήνου του 1982, καταλήγοντας από 66,20 σε 61,40 δολάρια ΗΠΑ ανά τόνο (29,3 GJ).

γ) Συγκριτική αξιολόγηση των τιμών των εισαγομένων ανθράκων οπτανθρακοποίησης και ανθράκων ατμοπαραγωγής

>ΘΕΣΗ ΠΙΝΑΚΑ>

VI. ΟΠΤΑΝΘΡΑΚΑΣ

2. Παραγωγή οπτάνθρακα και εφοδιασμός των εργοστασίων οπτανθρακοποιήσεως σε άνθρακα

Στις αρχές του έτους διαφαινόταν στην αγορά οπτάνθρακα για το 1983 μία παραγωγή 54 εκατομμυρίων τόνων περίπου (δηλαδή κατά 10% μικρότερη απ’ό,τι του 1982, που ήταν 60 εκατομμύρια τόνοι). Η μείωση αυτή αφορούσε όλες τις χώρες εκτός της Ιταλίας. Οι νέες εκτιμήσεις φθάνουν στα 52 εκατομμύρια μόνο, με μείωση που αφορά κυρίως την Ιταλία.

VII. ΕΜΠΟΡΙΟ ΑΝΘΡΑΚΑ ΚΑΙ ΟΠΤΑΝΘΡΑΚΑ

1. Ενδοκοινοτικές συναλλαγές

Οι ενδοκοινοτικές συναλλαγές λιθάνθρακα αναμένεται να παραμείνουν στο επίπεδο των 16 εκατομμυρίων τόνων στο οποίο ανήλθαν το 1982 και στο οποίο προβλέπεται να ανέλθουν το 1983, σύμφωνα με προβλέψεις που διατυπώθηκαν στις αρχές του έτους. Για τον οπτάνθρακα, προβλέπεται μία καθαρή πτώση στα 4,3 εκατομμύρια έναντι πραγματικών συναλλαγών 5 εκατομμυρίων τόνων το 1982, ενώ οι πρώτες προβλέψεις για το 1983 ανερχόντουσταν σε 5,9 εκατομμύρια τόνους. Το Βέλγιο, η Γαλλία και οι Κάτω Χώρες,που αποτελούν παραδοσιακούς πελάτες της Γερμανίας στον τομέα του οπτάνθρακα, προβλέπουν σημαντική μείωση των εισαγωγών τους.

2. Εμπόριο με τρίτες χώρες

(Πίνακας 26)

Οι αριθμοί που ελήφθησαν υπόψη στις πρώτες προβλέψεις για το 1983, δεν ήταν πολύ διαφορετικοί από τα πραγματικά μεγέθη για τα έτη 1981 και 1982 (71 έως 72 εκατομμύρια τόνοι).

Κατά την αναθεώρηση του αριθμού αυτού σημειώνεται μείωσή του κατά 8 εκατομμύρια τόνους, η οποία εντοπίζεται κατά κύριο λόγο στη Γαλλία, και σε μικρότερο βαθμό στη Δανία, στην Ιταλία και στο Ηνωμένο Βασίλειο.

Η μείωση των εισαγωγών αφορά κυρίως τον άνθρακα ατμοπαραγωγής. Σύμφωνα με την Electricitι de France, οι ανάγκες σε άνθρακα μπορούν να κυμανθούν σε σημαντικό βαθμό, ανάλογα με τις δυνατότητες που παρέχει ο υδροηλεκτρικός τομέας, ο πυρηνικός τομέας και η προσφυγή στους σταθμούς ηλεκτροπαραγωγής των ορυχείων.

Μεταξύ των χωρών εξαγωγής, οι Ηνωμένες Πολιτείες της Αμερικής υφίστανται το σύνολο σχεδόν των μειώσεων.

VIII. ΑΠΟΘΕΜΑΤΑ ΛΙΘΑΝΘΡΑΚΑ ΚΑΙ ΟΠΤΑΝΘΡΑΚΑ

Τα αποθέματα λιθάνθρακα στην παραγωγή ανερχόντουσαν στις 31 Δεκεμβρίου 1982 σε 43 εκατομμύρια τόνους(1) για το σύνολο της Κοινότητας. Σύμφωνα με τις τρέχουσες προβλέψεις, υπολογίζεται να φθάσουν τα 49 εκατομμύρια τόνους στα τέλη του 1983, ενώ το Ηνωμένο Βασίλειο ευθύνεται για το σύνολο σχεδόν της αύξησης. Λόγω πρόσθετης αποθεματοποίησης ενός περίπου εκατομμυρίου τόνων στη Γερμανία, τα αποθέματα οπτάνθρακα υπολογίζεται να φθάσουν τα 12 εκατομμύρια τόνους (1).

(1) Μη συμπεριλαμβανομένου του εθνικού γερμανικού αποθέματος: λιθάνθρακας = 7,2 εκατομμύρια τόνοι, οπτάνθρακας = 3,0 εκατομμύρια τόνοι.

Έτσι υπολογίζεται ότι το σύνολο των αποθεμάτων στους παραγωγούς και τους καταναλωτές μπορεί να φθάσει στα τέλη του έτους στα 137 εκατομμύρια τόνους περίπου (λιθάνθρακας και οπτάνθρακας εκφρασμένος σε ισοδύναμο άνθρακα), ποσότητα που αντιπροσωπεύει διάστημα άνω των 5 μηνών υπολογιζόμενης κατανάλωσης.

ΠΙΝΑΚΑΣ 2

Εσωτερικό ακαθόριστο προϊόν σε πραγματικές τιμές

(Μεταβολή σε σύγκριση με το προηγούμενο έτος)

- (σε %)

>ΘΕΣΗ ΠΙΝΑΚΑ>

ΠΙΝΑΚΑΣ 19 Α

Τιμές τιμολογίου, εκτός φόρου, με παραλαβή από το φρέαρ, κοινοτικών ανθράκων την 1η Ιουλίου 1982, την 15η Ιανουαρίου 1983 και την 1η Ιουλίου 1983

Εθνικό νόμισμα (στρογγυλεμένες τιμές)

>ΘΕΣΗ ΠΙΝΑΚΑ>

ΠΙΝΑΚΑΣ 19 Β

Τιμές τιμολογίου, εκτός φόρου, με παραλαβή από το φρέαρ κοινοτικών ανθράκων την 1η Ιουλίου 1982, την 15η Ιανουαρίου 1983 και την 1η Ιουλίου 1983

(Δολάριο ΗΠΑ(1) (2))

(1) Τιμή δολαρίου στις ΗΠΑ:

1.7.1982

3.1.1982

1.7.1983

(2) Οι τιμές δεν περιλαμβάνουν τις διορθώσεις για τις διάφορες ποιότητες.

>ΘΕΣΗ ΠΙΝΑΚΑ>

ΠΙΝΑΚΑΣ 26

Εισαγωγές λιθάνθρακα προελεύσεως τρίτων χωρών

(Σε χιλίαδες τόνους)

>ΘΕΣΗ ΠΙΝΑΚΑ>

ΠΙΝΑΚΑΣ 31 Α

Ισολογισμός λιθανθράκων 1982

(Προσωρινές τιμές)

(Σε χιλιάδες τόνους)

>ΘΕΣΗ ΠΙΝΑΚΑ>

ΠΙΝΑΚΑΣ 31 Β

Ισολογισμός λιθανθράκων 1983

(Αναθεώρηση Ιουλίου 1983)

(Σε χιλιάδες τόνους)

>ΘΕΣΗ ΠΙΝΑΚΑ>

ΠΙΝΑΚΑΣ 32 Α

Ισολογισμός οπτάνθρακα 1982

(Προσωρινές τιμές)

(Σε χιλιάδες τόνους)

>ΘΕΣΗ ΠΙΝΑΚΑ>

ΠΙΝΑΚΑΣ 32 Β

Ισολογισμός οπτάνθρακα 1983

(Αναθεώρηση Ιουλίου 1983)

(Σε χιλιάδες τόνους)

>ΘΕΣΗ ΠΙΝΑΚΑ>